Condominium for Rent in Hua Hin 6135 Hua Hin / Cha-am Tailàndia - Ofertes d'hotels amb els MILLORS DESCOMPTES EN LÍNIA\nRoom By Room Co.,Ltd., Hua Hin Centre Ciutat, Hua Hin / Cha-am, Tailàndia, 77110 - Veure al mapa\nMés informació sobre Condominium for Rent in Hua Hin 6135\nSituat a l'encantadora àrea de Hua Hin Centre Ciutat, Condominium for Rent in Hua Hin 6135 gaudeix d'una posició excepcional a la compres, les platges, els restaurants de Hua Hin / Cha-am. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCondominium for Rent in Hua Hin 6135 també ofereix moltes instal.lacions per enriquir la seva estada a Hua Hin / Cha-am. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, aparcament de cotxes, transport hotel/aeroport, habitació familiar, lloguer de cotxes.\nL'ambient de Condominium for Rent in Hua Hin 6135 es reflexa en cada habitació. aire condicionat, calefacció, balcó/terrassa, ventilador, aparell de televisió LCD/pantalla de plasma són només algunes de les comoditats a la vostra disposició. Durant el dia podeu gaudir de l'atmòsfera relaxant de camp de golf (a 3 km), piscina exterior, equitació, jardí. Gaudeixi d'incomparable serveis i d'una localització de prestigi a Condominium for Rent in Hua Hin 6135.


Reunió delegats ESO | La Salle Torreforta\nAquesta setmana ha tingut lloc al segona reunió dels delegats de les classes d’ESO d’aquest curs. La primera la vam fer al mes d’octubre.\nDurant la setmana passada, a l’hora de tutoria de cada grup, es van treballar diferents aspectes de l’etapa o del propi curs: Com ens sentim davant al situació? Com vivim les mesures de seguretat d’aquest any? Les complim? Com han anat les classes online (si la classe ha estat confinada)?\nCom ens pot ajudar l’escola en el tram final de curs? Avui els representants de cada classe han aportat aquesta informació. Hem compartit neguits, impressions, pors, desitjos, necessitats, propostes, etc.\nPosteriorment, els delegats i delegades han retornat el feedback a la seva classe de les primeres impressions del que han aportat en la reunió.\nUn cop recollides, es valoraran les demandes i comentaris dels alumnes. La nova organització en els esmorzars o augmentar la rotació de patis són alguns exemples que van sorgir de la reunió del 1r trimestre i que es van poder fer realitat.\nAgraïm i valorem molt l’esforç dels alumnes i la maduresa i seriositat de les propostes i reflexions que fan.\nMoltes gràcies! Entre tots ens seguim ajudant i millorant en aquest difícil curs.\nEstem realitzant una campanya de donació de sang amb la col·laboració del…\nJa arriba el Casal d’estiu a La Salle Torreforta!\nEl Casal es realitzarà a les nostres instal·lacions i el servei de…\nTot i que d’una manera diferent, limitats per la pandèmia actual, hem…\nNotícia festes la salle\nHem celebrat el dia de La Salle! Celebrem la figura del nostre…\nEls alumnes de La Salle Torreforta estan enviant vídeos amb actuacions preparades…\nNoticia Orientació 4t ESO\nEls alumnes de 4t d'ESO en pocs dies hauran de fer la…


S'Arjau: Combatents a l'ombra\nCombatents a l'ombra\nLa reportera Anna Teixidor explica la història personal de gihadistes sorgits de Catalunya\nUn home és detingut pels Mossos d'Esquadra durant una operació policial contra presumptes gihadistes a Terrassa\nEl maig del 2014, un policia veterà li va comentar, com si fos el més normal del món, que a l'Àrea Metropolitana de Barcelona s'havien produït homenatges a joves màrtirs de la guerra a Síria. Llavors va descobrir també que a YouTube circulava un muntatge d'un tal Mohamed al-Magribi, suposat propietari d'una botiga de queviures de Barcelona, pronunciant primer una arenga en una plaça a Síria i a continuació enterrat amb tots els honors després de la seva mort en combat. Va ser així com se li va acudir a Anna Teixidor, periodista de TV3 i doctora en Comunicació Social per la UPF, proposar un reportatge al programa 30 minuts sobre els joves que abandonen Catalunya per anar a lluitar per la causa gihadista.\nFruit d'aquesta investigació va sorgir el programa televisiu A la recerca del paradís, emès fa poc més d'un any, i ara arriba Combatents en nom d'Al·là. De Catalunya al gihad (Ara Llibres), un volum que té dues parts: primer, una introducció on l'autora aporta les dades, poques i incertes, i el perfil dels gihadistes que des de Catalunya i des de tot Espanya se n'han anat a l'Iraq i Síria a combatre; i en segon lloc, aborda aquesta desconeguda realitat a través de quatre casos reals. Per raons gairebé obligades es tracta de quatre testimonis que amaguen la seva personalitat per no ser identificats. Són un combatent que lluita a Síria des de fa tres anys, amb qui durant un any i mig va mantenir contacte per correu electrònic, Facebook i WhatsApp; una dona espanyola, conversa i vídua d'un màrtir a qui continua enaltint malgrat el seu tèrbol passat; una jove musulmana que es va convertir en confident de la policia però va acabar a la presó per culpa d'una descoordinació entre cossos de seguretat, i una altra dona que se'n va voler anar amb el seu nòvio allistat a l'Estat Islàmic però a detinguda a la frontera de Turquia, va passar cinc mesos a la presó turca i ara està pendent de judici a Espanya.\n"No m'he inventat res en aquest llibre, encara que he suprimit coses. Crec que era important donar-los veu per coneixe'n les històries, les contradiccions amb què viuen, com justifiquen les seves accions i quines són les motivacions que els- impulsen a un viatge sense retorn. Però també estic segura que no m'ho van explicar tot, tot i que es van obrir molt", explica Anna Teixidor. La falta d'estudis en profunditat sobre les causes del procés de radicalització de certs joves, el funcionament de les xarxes de captació i la problemàtica dels qui tornen de la guerra són aspectes que justifiquen aquesta investigació. I més quan Catalunya "es manté com un dels punts més importants de reclutament de combatents a l'Estat espanyol" Aquesta afirmació s'explica pel major pes de la immigració musulmana a Catalunya (hi ha més de mig milió de persones censades) i la proliferació d'oratoris salafistes en diverses comarques. Segons Anna Teixidor, una part d'aquestes entitats salafistes asseguren que estan en contra de la violència, "però defensen i difonen creences incompatibles amb els valors democràtics". I la veritat és que des que van començar les operacions policials contra cèl.lules gihadistes vinculades amb la guerra a Síria, "gairebé un terç de les detencions s'han concentrat a Catalunya".\nEl primer testimoni i el més revelador és el d'en Tarek, "el primer jove de Catalunya que va viatjar a Síria per fer la gihad l'octubre del 2012". El Govern central admet que 139 homes i dones han viatjat a Síria des d'Espanya -dels quals uns 30 ja haurien mort-, però la xifra real sembla superior. A escala europea es parla de 5.000 combatents que han marxat cap a l'Iraq i Síria. En Tarek es va allistar al grup Jabhat al-Nusra, sucursal siriana d'Al-Qaida, que agrupa voluntaris sunnites, aliats teòrics de l'Estat Islàmic en la lluita contra el règim d'Al-Assad, però enfrontats a la pràctica. "No estic amb ells (...) Estan bojos aquests d'Estat Islàmic (...) El món té una imatge molt dolenta de nosaltres per culpa de l'Estat Islàmic".\n"El primer que li vaig preguntar a en Tarek va ser si estaria disposat a atemptar aquí si l'hi ordenessin i ell va dir que no, però també em va dir que no podia respondre pel grup del qual formava part", explica l'autora. En Tarek se'n va anar un dia sense dir res ni als seus familiars ni als seus amics. Va agafar un vol de baix cost fins a Istanbul que no li va costar ni 200 dòlars. "La nit abans es va afaitar la barba, es va tallar els cabells ben curts i es va vestir amb texans i samarreta per occidentalitzar el seu aspecte. Aparentment se n'anava de vacances amb una bossa de mà". Una vegada allà es va traslladar fins a Gaziantep, a la frontera amb Síria. "Les recomanacions de les cèl.lules de captació són explícites: no us connecteu a internet més d'una vegada des del mateix punt, compreu un mòbil de targeta per comunicar-vos i no confieu en ningú". Un passador els porta fins a la frontera a peu, on els esperen els enviats pels gihadistes que els portaran als camps d'entrenament. "Allà han de deixar en dipòsit la documentació i el mòbil i donar el número de telèfon d'aquelles persones amb qui el combatent vol que es contacti si, finalment, s'adorm, un eufemisme per assenyalar si mor en combat".\nEn Tarek té 24 anys. "Sempre he estat immigrant, tant al Marroc com a Catalunya", li explica des de Síria. Abans de viatjar-hi va es tar dos anys a Londres i probable ment allà va començar el seu procés de radicalització."Ens equivocaríem -escriu Teixidor- si atribuíssim la radicalització d'aquests joves únicament a factors socials i econòmics". I encara que reconeix que bona part d'aquests combatents europeus han sorgit de guetos com Príncipe a Ceuta, Canal de Hidum de Melilla, els suburbis de Birmingham o de les grans ciutats franceses, també assenyala altres condicionants socials, culturals i d'identitat que afavoreixen aquests processos. En especial, internet com a vehicle de propaganda. L'autora recull les investigacions de l'antropòloga francesa. Dounia Bouzar, que explica com els captadors arriben a persuadir aquests joves de segona i tercera generació de la immigració que viuen en un món corromput, excessivament materialista i dominat per certes for ces.Els reclutadors posen l'èmfasi en les teories conspiradores, en les societats secretes que governen el món i en el fet que amb la fi del món arribarà el combat definitiu entre el veritable islam i els infidels. D'aquesta manera s'aconsegueix, seguint el modus operandi de les sectes, que aquests joves es considerin uns elegits, que trenquin amb la seva vida anterior i els seus amics per incorporar-se a la gran comunitat musulmana, l'umma.\nA Espanya, el Ministeri de l'Interior admet que la presó s'ha convertit en un focus de radicalització. Alguns joves que eren entre reixes, multireincidents per petits robatoris sense interès per la religió, sense recursos ni oportunitats, han deixat les drogues i l'alcohol i busquen una nova vida com a mujahidins.\nUn altre testimoni és el de la Maryam, una espanyola conversa de 35 anys que tenia un marit violent que la maltractava i la compartia amb una altra dona al Marroc. Ell se'n va anar a Síria i al cap de poc va morir en combat. Sense suports familiars, sense un psicòleg, sola i amb tres fills, ha idolatrat la mort del seu marit, a qui considera un màrtir. ''Va anar a lluitar per la causa d'Al·là. Estava escrit així", diu, mentre manifesta el seu desig d'anar a viure al Marroc.\nAnna Teixidor ja es planteja una altra-investigació: "Tant si són víctimes com culpables, retornats de la guerra o frustrats per no ha ver-hi anat, són necessaris pro grames de desradicalització. A Europa, en països com Dinamarca o Anglaterra, hi comença a haver programes de reeducació per contrarestar la narrativa gihadista, per contraargumentar les xarxes socials". El llibre el tanca citant Dounia Bouzar en una ponència al Parlament Europeu: "L'Estat Islàmic pot destruir el cervell i el cor, però no l'inconscient. La idea per recuperar els que tornen [de la guerra] és posar-los en contacte amb els sentiments de la seva infantesa. Només així els podrem recuperar" .\nPublicat per Voluntaris a 16:56\nEtiquetes de comentaris: Anna Teixidor Colomer, Catalunya, cibergihadisme, Combatents, Desradicalització, en nom d'Al.là, gihad, guerra, Jihadisme, Síria


Joan Barreda abandona el Dakar quan liderava la classificació general\nEl pilot resident ha estat evacuat en helicòpter al quilòmetre 143 de l'etapa d'avui\nBarreda a l'helicòpter que l'ha recollit després d'abandonar la prova\nActualitzada 09/01/2019 a les 19:11\nEl resident Joan Barreda ha dit adéu al Dakar aquesta tarda després d'abandonar a la tercera etapa del ral·li quan liderava la classificació general de la categoria de motos. El pilot de Castelló s'ha desviat del traçat de l'etapa, ha estat més d'una hora aturat al desert del Perú i finalment ha hagut de ser evacuat en helicòpter al quilòmetre 143 de l'etapa, deixant així el Dakar sense un dels principals favorits a fer-se amb el triomf final en motos.\nEl vencedor de la tercera etapa ha estat el gal Xavier de Soultrait, mentre que Pablo Quintanilla és el nou líder de la general. L'altre resident de la categoria de motos, Adrien van Beveren ha estat quart de l'etapa, i també se situa quart a la general.\nPel que fa a la categoria de cotxes, Stéphane Peterhansel s'ha imposat a l'etapa, mentre que Nasser Al-Attiyah és el nou líder de la classificació general. El resident Cyril Despres ha acabat l'etapa sisè, i s'ha col·locat en aquest mateix lloc a la general. En cotxes, la jornada també ha estat marcada pels incidents, ja que el líder fins ahir, Giniel de Villiers, ha patit un problema al seu Toyota que l'ha allunyat de la part alta de la general, i Carlos Sainz ha trencat la suspensió del seu Mini i també diu adéu a la victòria al Dakar.


Rabiosa Actualitat d'Escacs: de febrer 2020\nPublicado por Enric Garcia Garrido en 22:59 Cap comentari:\nBob Dylan i Escacs. Facilitat per Cooltura Escacs\nLa xerrada sobre com Kubrick havia fet servir els escacs a la seva obra, i sobre com l’havien influenciat a nivell personal va tenir impacte. Vam rebre un nou correu del centre cívic preguntant-nos si en teníem més.\nPotser vam començar massa fort amb el gegant del cinema; trobar una figura anàloga serà complicat, però em sona haver vist alguna imatge de Bob Dylan jugant a escacs. Estaríem parlant no només d’un gegant de la música, sinó d’un autèntic poeta doncs el 2016 va ser guardonat amb el premi Nobel de Literatura.\nUna cerca ràpida confirma les sospites de que hi ha diverses imatges d’en Bob Dylan jugant a escacs. Però hi ha més informació. Cançons que parlen d’escacs, o que fan servir l’imaginari dels escacs millor dit.\nSembla que qualsevol moment era bo per a fer una partida d’escacs. El veiem al restaurant, a l’avió...\n... i inclús en un club d’escacs...:\n... Sota l’atenta mirada del Gran Mestre i campió mundial Anatoly Karpov. Sembla que en Bob Dylan està escrivint. L’ambientació li permetrà trobar noves metàfores, com les que es poden trobar a la cançó “Only a Pawn in Their Game”, de l’àlbum “The Times They Are a-Changin” de l’any 1964? En aquesta cançó, al final de cada estrofa es repeteix la frase: “He’sonly a pawn in their game”.\nAquesta metàfora, de ser només un peó, en general no és gaire original. Ell mateix la fa servir més endavant, a la cançó “CaribbeanWind”, quasi vint anys després, a l’àlbum “Shot of Love” de 1981, on es troben els versos “Could I been used and played as a pawn? It certainly was possible as the gay night wore on”.\nEstic convençut de que es podran trobar incomptables referències als escacs a les lletres de les seves cançons, però hi ha quelcom que m’agradaria esbrinar abans. Així com a en Kubrick li havien dedicat una novel·la de misteri, segur que a en Bob Dylan, o sobre ell, també s’ha escrit alguna cosa.\nBingo! A la biografia del cantant Dave Van Ronk trobem un paràgraf en el que es comenta el caràcter nerviós d’en Bob Dylan, il·lustrant-lo en el moment de jugar a escacs. Es veu que tenia el tic nerviós de moure la cama i que, era tan exagerat que la taula es movia com en una sessió d’espiritisme:\n“The first thing you notice dabout Bobby in those days was that he was full of nervous energy. We played quite a bit of chess, and his knees would always be boucing against the table so much that it was like being at a seance. He was herky-jerky, jiggling, sitting on the edge of his char”.\nHi ha una altra biografia de Bob Dylan feta per en Bob Spitz: “Dylan: A Biography by Bob Spitz” en la que s’inclouen diversos paràgrafs sobre com en Bob Dylan intentava guanyar psicològicament al seu rival, parlant durant la partida. El que avui en dia es coneix com a trash talking. En Bob Spitz també comenta els cops de cama i el nerviosisme, dient que feia els mateixos moviments de cames jugant a escacs, salvatges i nerviosos, que cantant.\nPerò si en Bob Dylan fou premiat amb el Nobel de Literatura no va ser pel que va escriure l’altra gent d’ell, sinó per la seva pròpia prosa. I és aquí, que a banda de les cançons que hem comentat, i de moltes altres en les que hi apareixen referències als escacs, en Bob Dylan també va escriure un llibre de poesia titulat “Tarantula” on es poden trobar els següents versos:\n“in a hilarious grave of fruit hides the wee gun fighter warm bottle of rooming house juice in the rim of hiss heep skin/ lord thomas of the nightingales, bird of youth, rasputin the clod, galileo the regular guy&max, the novice chess player...\nDarling the Hypocrite immediately ights a fire to the floor&People Gringo pounds his fist on a book&says that rocking chair&water melonare the same word only with different letters …St. Bread from the riots quad-entering with his chess pieces & a hilarious hard on & he laughstoo”.\nM’encanta veure com gent que destaca tant en el seu àmbit té ben presents els escacs. Estic convençut de que, amb mesura, o sense, els deuen haver ajudat a empènyer el seu art cap a nous horitzons. Els puc imaginar fent partides rere partides amb les seves amistats, intentant desxifrar, al seu nivell, què pensa l’altra persona i com dimonis podria revertir la ratxa de quatre partides perdudes. És com s’aprèn, a base de cops. M’és molt fàcil imaginar-me’ls al que vam anomenar “La taula infinita” quan parlàvem d’escacs al cubisme.\nAbans de tancar faig una darrera ullada i veig quelcom hilarant de debò. No podria assegurar si és una historieta, una cançó, o una anècdota, però sí que és un dels documents més curiosos que relacionen a en Bob Dylan amb els escacs: una narració rocambolesca en un to humorístic: https://www.youtube.com/watch?v=anaj9mcvFKs\nÉs molt divertia la història que explica en Bob Dylan, de quan va anar a treballar al East Orange de New Jersey. Explica que van ser uns dies fatals, en els que ell anava al bar, i ningú estava pendent de la seva actuació perquè tothom estava concentrat en els escacs. Diu que la gent del local només pensava en escacs. Escacs, escacs i escacs tot el dia. Li van dir: “si has de tocar una cançó, toca-la fluixet, que estem jugant a escacs”. I, quan estava cantant, se sentia de fons un: “escac” o un: “vols dir? Aquesta jugada és dolentíssima!”. Total, que al final se’n va anar al propietari del local, i li va dir que li pagués, que ja havia acabat els dos dies de tocar, i que marxava. Li va dir: “dóna’m els meus diners” i el propietari del local li va dir que no pagaven en diners, que pagaven en peces d’escacs. Total, que les va acceptar i li va donar un rei i una dama! Un rei i una dama per estar dos dies tocant al local del East Orange! No s’ho podia creure! En sortir d’allà va anar cap a un bar, el més proper, i va demanar una cervesa. Quan li van servir va pensar: “què dimonis, pagaré amb les peces d’escacs”. I li va donar les peces d’escacs al cambrer, que se les va quedar i li va tornar quatre peons.\nUna excel·lent història d’humor surrealista però que en realitat és una molt bona crítica al sistema, o una metàfora molt encertada del mateix. El paper moneda no és més que una convenció social, i què més dóna que a la mà tingui euros, o peces d’escacs, si les parts que participen en l’intercanvi estan d’acord. Què els hauria d’impedir fer les transaccions amb bitllets, peces d’escacs o grans de blat, tal com ja va fer el savi Sissa a la llegenda?


El parc valencià, Bioparc, va celebrar el cap de setmana activitats relacionades amb el Dia del Docent – RiberaTV\nEl parc valencià, Bioparc, va celebrar el cap de setmana activitats relacionades amb el Dia del Docent\nLes activitats van ser especialment dissenyades per a aquests col·lectius.\nBIOPARC València celebrava aquest diumenge el Dia del Docent i l’ha fet amb activitats i tallers especialment dissenyats per a aquest col·lectiu. Totes les propostes educatives oferides són desenvolupades pels biòlegs i professionals del Departament d’Educació de BIOPARC i estan basades en els continguts del currículum oficial de la Comunitat Valenciana i adaptades a cada etapa formativa.\nAquest dia és una oportunitat per als docents de valorar i aportar suggeriments a l’oferta educativa per a l’est nou curs escolar 2019/20 de BIOPARC. El professorat, a més de gaudir del recorregut pel parc, van participar en les simulacions de les visites que té implementades BIOPARC per a les 3 etapes educatives: Infantil, Primària i Secundària. D’aquesta forma, els docents han pogut experimentar el desenvolupament de les activitats, conéixer els materials que s’empren, així com a l’equip d’educadors.\nTots els participants del Dia del Docent l’han fet de manera gratuïta i han aportat 1 euro per a la preservació de la naturalesa a través de Fundació BIOPARC, com a compromís amb la conservació in situ d’espècies amenaçades. Aquest curs escolar el parc valencià continua mantenint els preus de la visita des del curs 2012/13 i el guia-educador gratuït com a forma de compromís amb l’educació per a la preservació de la biodiversitat. BIOPARC és una gran “aula de naturalesa” submergida en un entorn que recrea alguns dels hàbitats salvatges més bells i amenaçats i ofereix una formació que fomenta una actitud responsable, d’apreciació i de respecte pel medi ambient i d’empatia amb el món animal.\nEl parc valencià, Bioparc, va celebrar el cap de setmana activitats relacionades amb el Dia del Docent added by Ribera Televisió on 21 Octubre, 2019


Enviat per xavi el ds., 06/06/2020 - 14:18\nAmor que ens habita (Mt 10,37-42)\nSenyor, estimar els pares i els fills és estimar-te a Tu que els has creat, que habites en ells, i ens els ofereixes com a regal.\nEstimar-los és primer de tot estimar-te a Tu amb l’amor amb què Tu ens estimes, adorar-te, agrair-te i celebrar la plenitud de l’Amor.\nSenyor ens costa acceptar la nostra creu: el nostre caràcter, la nostra condició física, les limitacions, les carències o la malaltia... però és amb aquesta creu que tu vols que et seguim. No ens demanes ser perfectes, bonics, simpàtics, savis... tan sols ens desitges per a fer camí plegats, per seguir treballant en l’inacabat.\nSenyor, acollir-te a Tu en els altres; en una mirada que aporti confiança, tranquil·litat, en l’escolta sense pressa, dedicant el temps necessari per deixar que l’altre expressi el seu interior i anar-ho dipositant en el nostre cor, en la paraula adequada de to rítmic i harmònic que aporti pau, en l’abraçada càlida que ens uneixi a l’altre cos del qual Tu n’ets el nucli, en el bes que des dels nostres llavis es diposita en Tu.\nSenyor, que transitar amb humilitat per la vida ens vagi fent una mica més dignes de Tu. Gràcies pel teu amor incondicional que va creant humanitat compassiva a través de les nostres vides.\nLa por (Mt 10,26-33)\nEl Senyor ens repeteix incansablement “no tingueu por” i, ens en dóna la raó per no tenir-ne, Ell està amb nosaltres, Ell és el nostre Déu.\nEll coneix prou bé la naturalesa humana i sap que és propi de l’home buscar la seva seguretat, estar protegit en el seu món. Aquesta mirada al seu jo el porta al tancament, a no arriscar, a no donar-se del tot.\nJesús també va sentir por al patiment, l’abandonament i la mort que sabia l’esperava, però va confiar plenament en el Pare i mai es va fer enrere en la seva missió i es va donar fins a l’extrem.\nAquest temps de malaltia ha fet créixer molt la por en les persones, s’ha insistit en l’autoprotecció, en el tancament i, malgrat el dolor i la dificultat en el canvi de vida que ha ocasionat, ha creat una sensació de confort, un acomodament del qual ara fa por sortir-ne, fer de nou passos d’obertura cap al retrobament amb les persones amb qui ens relacionàvem i, que possiblement necessiten de nou el nostre contacte, però que també tenen por.\nSenyor, et trobo al carrer en les persones que fa temps no ens veiem i, sols amb la mirada i potser un copet al colze ens diem tantes coses. La pregunta important sempre és la mateixa: “com estàs?, com t’ha anat aquest temps de tancament?” i amb amor acullo la resposta tantes vegades expressió de soledat, tristes i incertesa, però sento que Tu ets allà dient-nos: “ànims, no tingueu por, acosteu-vos, consoleu-vos, estimeu-vos”. Aquest és el meu missatge que tant us he repetit al llarg dels anys, que ha seduït a tantes persones que s’han llençat per a ser-ne testimoni.\nGràcies Pare per tenir cura fins dels nostres cabells, això ens dóna confiança que la nostra vida és a les teves mans i que no ens deixaràs caure. Malgrat la nostra por volem donar testimoni del teu amor en totes les circumstàncies de la vida.\nGràcies per escollir-nos com a deixebles malgrat la nostra por, que siguem receptius a la missió que ens encomanes per fer-te present en les coses de cada dia.\nEl pa i el vi (Jn 6, 51-58)\nEl pa és l’aliment més bàsic per a sustentar a moltes persones de cultures diverses. És fruit del treball al camp i de les persones que l’elaboren; serà de blat, d’espelta, integral o de llavors, però sempre amb la massa mare en el seu interior que li és la vida. El mengem, nodreix les nostres cèl·lules, s’incorpora al nostre cos i ens dóna vida. Cal que tinguem cura de fer-lo o comprar-lo, ja que s’acaba i si no el consumim, s’asseca.\nJesús, la seva vida, la seva persona donada és el pa que alimenta per sempre.\nEll mateix sorgit del Pare, per amor als homes, en la seva humanitat es va deixar amassar, fermentar i enfornar per a ser un pa d’amor que es va partir i repartir i ens ensenyà com fer-ho a nosaltres. La farina és Jesús, la vida, el llevat l’Amor del Pare i l’Esperit qui va donant-li forma.\nJesús com a pa es parteix i reparteix, cada tros és amor, és donació total, és ell mateix qui ens nodreix dia a dia i per sempre. S’incorpora a la nostra persona i es fa U amb nosaltres. Pa per tothom que mai s’esgota, es reparteix fins a la sacietat i encara en sobren set coves.\nJesús és la massa mare que des del nostre interior ens va fent a poc a poc pa torrat, gustós, de molla atapeïda i de crosta ben cruixent. Malgrat els nostres oblits o errors en el temps del procés ens va convertint en el millor pa, ja que Ell n’és l’essència. La nostra vida és deixar-nos pastar per Jesús, ser pa partit i repartit, confiats que Ell treballa en nosaltres cada dia.\nSaber-te nucli del nostre ésser ens fa sentir en comunió amb tots els homes, els que et coneixen i els que no ho fan. Els primers es lliuren a Tu perquè els vagis fent pa des del seu interior i els altres, és des del seu cor que estimant-los esperes.\nEt demanem que ens donis cada dia un tros de pa per compartir que ens faci sentir-nos en comunió amb tota la humanitat que Tu tant estimes.\nAixequem la copa de vi per a celebrar la Vida que dóna forma a la nostra.\n«El Senyor» (Ex 34,4b-6.8-9)\nEns llevem d’hora, ben d’hora, ben d’hora; ens ha citat «el Senyor». Els nostres ulls no el veuen, però és des del núvol que sentim la seva presència.\n«El Senyor», inclinem el nostre cos fins a tocar a terra en adoració, ens posem en contacte amb la terra santa, sentim que formem part de Tu, Senyor.\nSenyor, la teva mà ens aixeca suaument per què puguem copsar la teva mirada amorosa fixa en la nostra, sentir el teu desig d’omplir-nos, d’igualar-nos.\n«El Senyor», tot amor fidel, compassiu i benigne, et complaus en nosaltres perquè ens sentim sempre acompanyats i ens omples d’esperança per ser creatius en la nova etapa d’incertesa que ens toca viure.\nSenyor, pacifica els nostres cors de la por que s’hi ha instal·lat aquests mesos, enrobusteix-los perquè, aprenent a viure amb el coronavirus, tornem a obrir-nos als altres, els seus cors esperen i desitgen la retrobada. Que sapiguem ajudar i dignificar a tantes i tantes persones que, durant aquests mesos, s’han empobrit. Que tornem amb alegria a participar en les celebracions de l’eucaristia reunits en comunitat, amb totes les garanties sanitàries que ara són necessàries.\n«El Senyor», postrats a terra et demanem la teva Pau per aquest món convuls, d’odi als teus fills pel color de la seva pell que els porta a mal viure pels carrers, a l’esclavatge en els treballs, a la mort per aixafament.


Un densímetre del segle XIX, peça del mes a la Casa Castellarnau\ndensímetre, cas casterllarnau, tarragona\nAquest instrument permetia determinar el grau alcohòlic del vi.\nLa presentació serà dimecres 4 de desembre, a les 18 hores\nActualitzada 02/12/2019 a les 12:15\nUn densímetre serà la peça que s’exposarà aquest mes de desembre a la Casa Castellarnau en el marc del cicle Quan els objectes parlen: la peça del mes. Aquest tipus d’instrument de mesura era emprat per determinar la densitat dels líquids i, per tant, permetia determinar el grau alcohòlic del vi. Aquest estri es va popularitzar entre els boters que van aparèixer a la ciutat gràcies a la prolífica indústria del vi al segle XIX.\nDurant aquest 2019 s’ha exposat cada mes, al pati de la Casa Castellarnau, un objecte de la col·lecció municipal en una vitrina, juntament amb un cartell que explica la seva singularitat, i visible des del carrer.\nComenta el contingut : Un densímetre del segle XIX, peça del mes a la Casa Castellarnau


L'eurogrup dels Verds/ALE iniciarà la setmana vinent el debat sobre si accepten Puigdemont i Comín\nL’eurogrup dels Verds/ALE iniciarà la setmana vinent el debat sobre si accepten Puigdemont i Comín\nERC demana a Sassoli que protegeixi la immunitat de Junqueras i el mantingui com a eurodiputat malgrat la decisió del Suprem\nEl grup dels Verds/ALE iniciarà la setmana vinent el debat sobre si admet els eurodiputats de JxCat Carles Puigdemont i Toni Comín. Fonts de la coalició europarlamentària no concreten, però, quin dia exactament es prendrà aquesta decisió. De fet, fonts de la direcció del grup no veuen ‘clar’ que la setmana que ve s’adopti una decisió i recorden que valorar l’admissió ‘comporta temps’. ERC ja va donar el seu vistiplau a l’entrada dels eurodiputats de Junts al subgrup de l’Aliança Lliure Europea, però ara ha de decidir tot el grup i els ecologistes també han de donar el seu vistiplau.\nEls ecologistes i l’ALE conformen una agrupació parlamentària de coalició al Parlament Europeu on són la cinquena força política amb 74 eurodiputats. Després de guanyar les eleccions europees a Catalunya, Puigdemont i Comín van demanar al juny entrar al grup.\nEn concret, van presentar una petició formal al subgrup de l’Aliança Lliure Europea (ALE), on hi ha ERC. Des de JxCat veuen l’ALE com ‘el seu lloc natural’ perquè és on s’integren els partits que defensen el dret a l’autodeterminació. A més d’ERC, el subgrup parlamentari de l’ALE també compta amb membres del BNG i l’SNP.\nERC demana a Sassoli que mantingui Junqueras com a eurodiputat\nD’altra banda, l’eurodiputada d’ERC, Diana Riba, ha demanat al president del Parlament Europeu, en nom d’Oriol Junqueras, que faci valer la seva immunitat i li mantingui la condició d’eurodiputat, malgrat la decisió del Tribunal Suprem espanyol d’inhabilitar-lo com a tal arran de la condemna per sedició i malversació.\nEn un correu electrònic enviat a David Sassoli, se li recorda que la sentència del Tribunal de Justícia de la Unió Europea (TJUE) estableix la immunitat de Junqueras i la seva condició d’eurodiputat des del 13 de juny. Per això es diu al president de l’eurocambra que és ‘fonamental que el Parlament Europeu protegeixi els drets dels seus membres i la seva pròpia independència i correcte funcionament’.\nAixí, ERC l’urgeix que es negui a declarar buit l’escó de Junqueras; que en el ple d’Estrasburg de dilluns informi que és membre del Parlament Europeu i que per tant gaudeix d’immunitat; que demani a les autoritats espanyoles l’alliberament immediat de Junqueras perquè pugui seure a l’eurocambra; i que les informi de les obligacions que tenen en relació amb la llei de la Unió Europea i en particular amb les que tenen a veure amb la retirada de la immunitat, així com el seu deure de cooperar amb les institucions europees.\nRiba adjunta documents que amplien la petició que ja es va fer el 20 de desembre perquè el Parlament Europeu protegís la immunitat de Junqueras.


Sis de les deu titulacions més demanades a Catalunya són de la UB - Universitat de Barcelona\nInici > Notícies > Sis de les deu titulacions més demanades a Catalunya són de la UB\nSis de les deu titulacions més demanades a Catalunya són de la UB\nLa UB torna a ser un any més la universitat catalana més demanada en primera opció per al curs 2015-2016.\nSis de les deu titulacions universitàries més demanades a Catalunya en primera opció per al curs 2015-2016 s'imparteixen a la Universitat de Barcelona. La titulació amb més demanda a Catalunya ha estat Medicina al campus Clínic August Pi i Sunyer, amb 1.080 sol·licituds en primera opció; després ve Psicologia a la UB, amb 992 sol·licituds, i Administració i Direcció d’Empreses també a la UB (884). La cinquena titulació més demanada és Infermeria al campus de Ciències de la Salut de Bellvitge, amb 682 sol·licituds, i la sisena i setena són Dret a la UB (665) i Educació Primària també a UB (662). Així doncs, Medicina a la Universitat de Barcelona es manté com la titulació més demanada a Catalunya també enguany, quan per primer cop hi ha una oferta diferenciada entre el campus Clínic August Pi i Sunyer i el campus de Ciències de la Salut de Bellvitge, que ha rebut 472 sol·licituds en primera opció.\nLa UB torna a ser un any més la universitat catalana més sol·licitada en primera opció per al curs 2015-2016. En concret, ha rebut 15.502 sol·licituds en primera preferència. També és la universitat amb més estudiants assignats en total: 12.023. Pel que fa a la relació entre sol·licituds i places, ha rebut prop d’un 32,49 % de les sol·licituds en primera opció dins del global del sistema universitari català, mentre que ofereix aproximadament un 26,93 % de les places. A la UB, les notes de tall més altes són les de la doble titulació de Física i Matemàtiques, amb 12,898 punts; Medicina al campus Clínic August Pi i Sunyer, amb 12,832, i Medicina al campus de Ciències de la Salut de Bellvitge, amb 12,698.\nEntre les novetats acadèmiques del curs vinent destaca la bona acollida del grau de Ciències del Mar, amb 143 sol·licituds en primera opció per a 60 places. També cal esmentar l’augment progressiu de la demanda del grau de Matemàtiques, que ha passat de 66 sol·licituds en primera opció l’any 2007 a les 115 actuals.


Querella sindical contra els Mossos per un suposat espionatge\nFonts de la conselleria d'Interior afirmen que tots els seguiments que pugui fer la policia són per ordre judicial\n4 min. Barcelona 19/12/2017 13:08\n651x366 Agents de la Policia Nacional, enduent-se el 26 d'octubre la documentació de la furgoneta dels Mossos que la duia a la incineradora de Sant Adrià de Besòs / PERE VIRGILI Agents de la Policia Nacional, enduent-se el 26 d'octubre la documentació de la furgoneta dels Mossos que la duia a la incineradora de Sant Adrià de Besòs / PERE VIRGILI\nEl secretari general del Sindicat de la Policia de Catalunya (SPC), David José Mañas, i l'advocat Josep Maria Fuster-Fabra han presentat una querella contra els Mossos d'Esquadra per un suposat espionatge en contra seva comès per agents del cos, segons han explicat en una roda de premsa aquest matí a Barcelona. En concret, la querella es dirigeix contra els funcionaris que haurien fet els suposats seguiments i als responsables que els haurien ordenat. Fonts de la conselleria d'Interior, per la seva banda, no confirmen ni desmenteixen aquests possibles seguiments, però afirmen que, en tot cas, tots els que fa la policia catalana són per ordre judicial.\nJosé Mañas ha explicat que, segons informacions publicades en diversos mitjans, agents dels Mossos l'havien espiat a ell, al seu fill de 15 anys i a la seva exdona, i que presentaven la querella per saber si era cert, amb quina finalitat s'havia fet i quants recursos humans, materials i econòmics s'havien dedicat a aquesta tasca. "Suposo que l'objectiu era saber amb quines persones i entitats es fonamenta la nostra activitat sindical", ha afirmat. El secretari general de l'SPC ha explicat que feia anys que tenia la sensació que el seguien i que va pensar que ja es cansarien, però que espiessin el seu fill no ho pensa "perdonar".\nL'advocat del sindicat, per la seva banda, ja va presentar una querella divendres i ha explicat que altres presumptes afectats també ho han fet, com l'expresident de Societat Civil Catalana Josep Ramon Bosch. "Anirem fins al final i fins a les últimes conseqüències", ha avisat Fuster-Fabra, que troba "increïble" que s'hagin pogut fer seguiments a un dirigent sindical i a un advocat –ell mateix– que fa 30 anys que defensa policies. "Quan la policia actua al marge de la llei és la societat la que té un problema", ha afirmat el sindicalista.\nLa querella diu que, amb aquest suposat espionatge, s'haurien pogut cometre els delictes de prevaricació, malversació de diners públics i revelació de secrets. Reclama que s'identifiquin els agents que haurien fet els seguiments i es dirigeix en contra seva i també dels presumptes responsables que els haurien ordenat.\nCal recordar que l'expropietari de l'agència Método 3, Francisco Marco, va implicar en una declaració José Mañas i el portaveu de l'SPC, David Miquel, en l'operació Catalunya. Va explicar als Mossos que li havia donat aquests noms algú de l'entorn pròxim al comissari jubilat José Manuel Villarejo, home clau de la trama policial encoberta dirigida pel ministeri de l'Interior per combatre l'independentisme polític. José Mañas ha dit que no hi ha cap prova d'aquesta implicació, que no ha parlat mai amb els comissaris que hi havia al capdavant de l'operació Catalunya i que coneix i tracta amb molta gent però que ho fa per la seva tasca sindical.\nLa querella demana al jutge que reclami als diaris la informació que tinguin dels seguiments, així com a la Policia Nacional, que és d'on hauria sortit l'afirmació que els Mossos haurien fet aquests seguiments. L'origen d'aquesta informació sobre seguiments és un suposat informe segons el qual ja es va publicar que els Mossos haurien espiat Xavier García Albiol i el delegat del govern espanyol, Enric Millo. La policia catalana va negar aquests seguiments i fins i tot el ministeri de l'Interior va dir que no en té constància i es va desmarcar del suposat informe.


La UE critica a Espanya per tancar al bany aigües interiors en comptes de millorar la seva qualitat | Consumer\nLa UE critica a Espanya per tancar al bany aigües interiors en comptes de millorar la seva qualitat\nEl 98% de les platges espanyoles continuen sent aptes per al bany\nLa comissària europea de Medi ambient, Margot Wallstroem, va qualificar avui de “preocupant” que diversos països de la Unió Europea, entre ells Espanya, hagin tancat al bany nombroses zones de bany interiors, i va advertir que això “no pot usar-se com a tàctica per no complir les obligacions” de millora de la qualitat de les aigües. Wallstroem va precisar que en el cas d’Espanya hi ha “un problema particular”, perquè entre 2000 i 2001 es van triplicar el nombre de zones tancades al bany en aigües interiors, fins a aconseguir el 14,6%, un augment “especialment alt”. Per això, va anunciar que la Comissió Europea es posarà en contacte amb Espanya “immediatament” per sol·licitar més informació sobre el tancament de noves zones de bany.\nNo obstant això, va opinar que encara és “prematur” per aventurar si aquest cas desembocarà en un nou procediment d’infracció contra Espanya. El Tribunal de la UE va condemnar al nostre país en 1998 per la qualitat de les aigües interiors i, l’any passat, a la vista que no s’havien pres mesures, Brussel·les va demanar a la Cort que imposés a Espanya una multa contundent. La sentència s’espera per a finals d’aquest any.\nAixí, l’informe “Qualitat de les aigües de bany”, fet públic avui per la Comissió, conté menys mesuraments d’aigües interiors espanyoles que en 2000. L’estudi constata una “lleugera millora”, ja que un 80% de les zones de bany interiors avaluades van ser aptes per al bany en 2001 (enfront del 79,2% en 2000) i un 33,5% es van considerar de bona qualitat, enfront del 31,2% un any abans. No obstant això, l’informe qualifica aquest índex de “molt baix” pel que fa als registrats en altres països de la UE.\nRespecte a la qualitat de les aigües costaneres, l’informe assenyala que la situació a Espanya és “estable”, de manera que un 98% de les platges segueixen sent aptes per al bany i un 89% de les zones es consideren de bona qualitat. Es va mantenir estable també el nombre de platges on el bany està prohibit.\nEn el cas del nostre país, l’informe abasta un total d’1.822 zones de bany, 1.637 costaneres i 185 en aigües interiors, totes elles designades per les autoritats espanyoles, la qual cosa exclou les zones on el bany està prohibit. Respecte a 2000, es van afegir 12 zones costaneres i es van suprimir 8, respecte a les aigües interiors, es van suprimir 19 i es van afegir 2. En el conjunt de la UE, l’informe analitza 13.429 platges i 5.783 zones d’aigua dolça, concloent que el 97% de les zones costaneres i el 93% de les aigües interiors compleixen els requisits necessaris. Les dades són de 2001, però Wallstroem va indicar que encara que pugui haver-hi canvis en la temporada que ara comença, l’estudi revela “una tendència”.\nDesprés de presentar les dades, la comissària va anunciar que aquest estiu presentarà una modificació de la directiva sobre aigües de bany, que data de 1976, amb la finalitat de simplificar-la, augmentar la responsabilitat dels Estats membres, que ara es limita a recollida de dades; i concentrar-se en la protecció de la salut humana, és a dir, en la vigilància bacteriològica, més que de productes químics.\naigües interiores-ca qualitat


Més de 150 persones visiten la Torre aquest cap de setmana\nUna parella de jovençans va immortalitzar “el seu dia” en el símbol de la ciutat\nMés de 150 persones han visitat la Torre al llarg d’aquest últim cap de setmana en Torrent. A més, aquestes visites van tenir lloc en poc més de dues hores. Fins a una parella que s’acabava de casar va voler immortalitzar aquest moment en el símbol de la nostra ciutat.\nDes del passat 9 d’Octubre, quan es va lliurar el reconeixement al visitant número 3.000, han passat per la Torre quasi 5.000 persones. En concret, des del passat octubre ha registrat 1.823 visites. Les visites d’associacions, col·legis i diferents col·lectius són freqüents, possibles i segures, gràcies, entre altres mesures, a la instal·lació d’una barana de vidre en la terrassa de l’enclavament, que permet ascendir fins a l’últim pis de la construcció i gaudir d’unes magnífiques vistes de la ciutat.\nLa visita a la Torre es pot fer mitjançant cita prèvia cridant als telèfons 96 111 111 11 / Extensions: 1191 / 1837


La cultura s’enamora del ‘big data’ - MetaData\nLa cultura s’enamora del ‘big data’\nLa covid-19 posa a l’abast d’espectacles, artistes i promotors les virtuts de la tecnologia en un sector que ha d’abordar la digitalització\nRedacció Divendres, 20 de novembre de 2020 | 14:14h\nAplicar les dades al negoci cultural permet crear experiències personalitzades i optimitzar el negoci | StockSnap / Pixabay\nCada cop que es compra una entrada per anar al teatre, a un festival, al cinema o a qualsevol producte cultural, l’usuari ofereix unes dades vitals per al sector. El sistema és el mateix que en qualsevol altre sector on les persones generem transaccions bancàries; i no només amb aquesta acció, sinó que amb el simple fet d’entrar al web d’una sala, les cookies ja generen un big data important. S’ha sabut aprofitar? “No com s’hauria d’haver fet”. La consultora d’innovació i transformació digital a Artefacto Studio, Maria Sagrera, té molt clar que la cultura ha de fer encara passes endavant per treure el màxim profit als recursos de l’entorn digital.\nSegons l’Eurostat, el 70% de les connexions a internet tenen a veure amb la cerca de contingut cultural. Ara bé, no tots els actors que intervenen en la cadena de comercialització i distribució de productes tenen accés a la informació que es genera. Principalment, es troba en mans de les grans plataformes de venda de tiquets, de les sales i teatres, i dels espais que ofereixen els espectacles; però no en les dels artistes. I els primers, que les han pogut explotar, “no n’han fet cap ús”, ha assenyalat Sagrera en una sessió de WomanLiderTIC.\nEl 70% de les connexions a internet tenen a veure amb la cerca de contingut cultural\nAra els professionals tenen un gran repte: sumar-se al carro de la tecnologia. Això inclou invertir en CRM i altres eines, i entendre com dissenyar una estratègia global que inclogui tot el big data. I la covid-19 ha ajudat a obrir els ulls, ja que totes les activitats presencials s’han traslladat a l’esfera virtual i ha permès conscienciar sobre les seves virtuts.\nEl Temporada Alta i el Teatre Lliure han començat a monitorar i monetitzar els continguts, així com el Festival Cruïlla. Tal com ha apuntat la directora de màrqueting, Olga Peñalba, l’organització ja treballa amb bases de dades de clients segmentats per dades demogràfiques, tipus d’entrada adquirida, fidelitat o grau de resposta a les promocions, entre altres. “Hem pogut crear microbjectius i treballar directament amb campanyes efectives per a cada tipus d’usuari”, ha explicat. I és que, com ha reconegut, aplicar les dades ha estat un impuls de la seva oferta cultural a escala de negoci.\nQuins avantatges aporten les dades?\nSi la banca o el retail han sabut explotar les dades, per què al sector cultural li està costant tant? “Perquè és un àmbit molt atomatitzat i perquè no té un múscul financer potent per invertir en innovació”, ha respost la consultora a Tecknecultura, Berta Bosch, pel que cal incidir en els avantatges que aporta: experiències úniques i una gestió dels preus més òptima, com a grans arguments.\n“Gràcies al desenvolupament de les dades, podem generar experiències més riques per a l’usuari i, en una fase més avançada, arribar a automatitzar el procés de personalització”, ha apuntat l’experta. En el cas dels preus, la informació genera un coneixement vital per fixar les tarifes de vendes d’acord amb el moment de llançament al mercat dels tiquets o la situació concreta del seient en funció del perfil dels usuaris, per exemple.\nQuines dades cal recollir?\nPerò cal ser curós amb la recol·lecció d’aquesta matèria primera per impulsar el sector. Així de clar ho ha deixat la cap del gabinet tècnic de l’Institut de Cultura de l’Ajuntament de Barcelona, Montserrat Tort, que durant tres anys ha treballat amb tots els equipaments culturals de la ciutat per recollir les dades. “La gent feina no ha estat obtenir-les, sinó demanar que sigui una informació homogènia i rigorosa”, ha remarcat.\nLes dades s’han de captar segons uns objectius marcat prèviament i de manera homogènia per poder-la aplicar\nI és que el big data no té sentit si no hi ha un objectiu clar i unes directius que defineixen quina informació és útil en cadascun dels plantejaments. Teatre, cinemes, sales de concerts, escoles, ateneus... qualsevol espai pot ser un bon escenari i generar dades, però s’han de consensuar perquè es puguin treballar de manera conjunta i global. Per això, més enllà del repte d’implementar eines tecnològiques, cal formar els professionals perquè entenguin i sàpiguen com aplicar els recursos digitals.


Sabadell celebra el Dia Internacional contra l’homofòbia a l’esport | Diari Sant Quirze - News SQ\nInici » a-ultimesnoticies » Sabadell celebra el Dia Internacional contra l’homofòbia a l’esport\nESPORTS. La gespa de l’estadi de la Nova Creu Alta ha acollit avui un Xut contra l’homofòbia. Adaptat a les noves mesures de prevenció de contagis, el ja tradicional xut per commemorar el Dia Contra l’Homofòbia a l’esport ha comptat amb la presència de l’alcaldessa, Marta Farrés; Marta Morell, tinenta d’alcaldessa de Feminisme, Benestar Animal i Participació; la vicepresidenta de Centre d’Esports Sabadell, Anna Navés; Josep Escartín i Joan Miró, en representació de l’entitat Panteres Grogues; la síndica municipal de greuges, Eva Abellán, i representants del consistori així com d’entitats de la ciutat que han volgut sumar-se a la convocatòria.\nAmb la presència de les entitats esportives, com ara Panteres Grogues i el CE Sabadell, i membres del consistori, la ciutat de Sabadell s’ha sumat un any més a aquest acte reivindicatiu a fi de denunciar la discriminació homòfoba al món de l’esport.\nPanteres Grogues, com entitat promotora del xut, va néixer com a club de vòlei l’any 1994, quan un noi alemany va arribar a Barcelona per fer una pràctica laboral i es va trobar que no hi havia cap club on poder practicar aquest esport en un entorn distès i respectuós amb les persones del col·lectiu LGTBI+. La majoria de les activitats del club es realitzen a la ciutat de Barcelona i el seu entorn, tot i que també participen en competicions estatals i internacionals dirigides als col·lectius LGTBI+. Un dels objectius principals del club és lluitar contra l’homofòbia que hi ha en el món de l’esport a través de la visibilitat dels i les seves esportistes, donada la manca de referents LGTBI+ en l’àmbit esportiu professional.\n19 de febrer Dia Contra l’Homofòbia a l’esport\nEl 19 de febrer de 1961 va néixer Justin Fashanu, un jugador anglès de futbol d’elit que, arran de fer pública la seva homosexualitat l’any 1990, va ser perseguit fins al punt de ser apartat de l’equip del qual formava part, el Nottingham Forest (en aquell moment Campió d’Europa), i va haver de deixar la seva carrera professional com a futbolista per no aconseguir ser contractat per cap altre equip. El jugador Justif Fashanu va acabar suïcidant-se l’any 1998 després d’haver patit una forta depressió.\nManifest del Xut contra l’homofòbia a l’esport 2021\nCE Sabadell Dia Internacional contra l'homofobia a l'esport Diari Sant Quirze Marta Farrés News SQ Panteres Grogues Sabadell Xut contra l’homofòbia\t2021-02-24


La Diputació aposta per la cultura de la bicicleta en trajectes urbans\nEl servici de bicicletes BiciDipu per a personal de la Corporació provincial - ABC\nEl servici BiciDipu permet als treballadors de la institució provincial desplaçar-se diàriament amb bicicleta entre diferents seus de la Corporació\nVALÈNCIAActualizado: 19/04/2017 17:56h\nDeia John F. Kennedy que “res és comparable al senzill plaer de fer una passeig amb bicicleta”; molts dels usuaris habituals d'aquest mitjà de transport podrien corroborar-ho. De sobres són coneguts els seus beneficis, no solament en la millora de la salut, sinó també pel que fa a la mobilitat sostenible, reduint l'emissió de gasos contaminants.\nLa Diputació de València és conscient d'açò i porta temps apostant pel foment d'aquesta forma de desplaçament, en primer lloc, entre els propis empleats de la casa. El seu servici BiciDipu permet al personal de la institució provincial l'accés a bicicletes corporatives per als desplaçaments que hagen de realitzar entre els centres que compten amb aquesta opció: la seu central en la plaça de Manises, el Centre Cultural la Beneficència i el Parc Mòbil.\nEl president Jorge Rodríguez i el diputat Pablo Seguí en una via per a vianants i ciclistes a Rafelguaraf - ABC\nEn este apartat s'emmarca el Pla de Mobilitat per a Vianants i Ciclistes, una ambiciosa aposta iniciada en 2016 mitjançant la qual l'àrea de Carreteres vol desenvolupar una xarxa de rutes per a vianants i ciclistes al llarg de totes les comarques valencianes. Enguany, a més, està previst engegar un pla d'adequació de travessies urbanes, amb l'objectiu de donar un major protagonisme a la mobilitat per als vianants, al que se sumarà un programa d'inversions en els punts de connexió amb el transport col·lectiu a fi de fomentar la intermodalitat en els desplaçaments.


Ampolles d'oli d'oliva de la cooperativa de Bellaguarda.\nEl pressupost del projecte supera el milió d'euros i està cofinançat pel Programa Operatiu Feder de Catalunya\nActualitzada 07/03/2021 a les 11:56\nUn consorci liderat per la Federació de Cooperatives Agràries de Catalunya (FCAC) i Acció –l'agència per a la competitivitat del Departament d'Empresa i Coneixement- ha creat un sistema per verificar l'origen i la varietat de l'oli d'oliva per tal de detectar adulteracions en el producte i evitar el frau. El projecte, coordinat per l'Institut de Recerca i Tecnologia Agroalimentàries de Catalunya (IRTA), ha analitzat durant tres anys fins a 400 mostres de diferents tipus d'oli d'oliva de diverses zones productores de Catalunya, segons ha informat aquest diumenge la Generalitat en un comunicat. La iniciativa ha comptat amb un pressupost de més d'un milió d'euros i ha estat cofinançat pel Programa Operatiu Feder de Catalunya 2014-2020.\nSegons ha explicat el responsable sectorial d'oli d'oliva de la FCAC, Antoni Galceran, l'oli d'oliva és un producte que, pel seu valor gastronòmic i nutricional, «té associant un elevat risc de frau». «Per això és important trobar fórmules que permetin controlar, detectar i reduir situacions enganyoses, com ara possibles adulteracions fruit de barreges amb altres olis», ha afegit.\nEn aquest sentit, destaca que el projecte ha treballat amb «mostres genuïnes» d'oli d'oliva que s'han recollit directament «a peu de producció» per aconseguir una anàlisi del tot fiable. Durant els últims tres anys, els diferents experts que han participat en aquesta tasca han analitzat diferents paràmetres en funció de cada objectiu de verificació –com ara els triglicèrids o els compostos sesquiterpènics semivolàtils- per identificar perfils d'aquests compostos i obtenir el que serien les «empremtes dactilars» dels olis autèntics. La informació ha quedat recollida a una base de dades que servirà per caracteritzar tota la producció d'oli d'oliva a Catalunya.\nEl protocol d'autenticació s'aplicarà pròximament a les cooperatives de la FCAC i l'objectiu és escalar-lo a altres agents vinculats al sector de l'oli, com ara empreses productores i entitats de l'administració. En paral·lel, el consorci ha creat un servei d'assessorament per a empreses i entitats per donar resposta a les principals problemàtiques sectorials relacionades amb l'autenticació de l'oli.\nSegons dades facilitades per la Generalitat, a Catalunya existeixen cinc denominacions d'origen d'oli d'oliva que agrupen 347 productors i facturen al voltant de 800 MEUR de manera agrupada.\nLa iniciativa forma part d'un projecte anomenat Autenfood, que té com a objectiu garantir la seguretat i autenticitat de productes agroalimentaris catalans i millorar la detecció del frau. En aquesta tasca també hi ha participat el grup de recerca en Lípids i Compostos Bioactius (LiBiFOOD) de la Universitat de Barcelona.\nLa comunitat que agrupa totes les institucions que han participat en el projecte rep del nom de RIS3CAT, una agrupació que integra entitats públiques i privades i que s'encarrega de desenvolupar projectes tecnològics d'alt impacte per a l'economia catalana en un període de tres anys. A Catalunya existeixen 13 comunitats RIS3CAT que disposen d'un pressupost total de 53 MEUR.\nComenta el contingut : Un consorci liderat per la FCAC i Empresa crea un sistema per verificar l'origen de l'oli d'oliva i evitar el frau


Visita al Centre d’Interpretació Lluís Companys del Tarròs - Òmnium Cultural\n8 de novembre de 2015, 9:00 h\nEn el marc de les activitats d’enguany del Memorial Lluís Companys a Sabadell, us proposem visitar el Centre d’Interpretació Lluís Companys del Tarròs, el diumenge, 8 de novembre.\nEnguany, en el marc dels diversos actes d’homenatge a la figura de Lluís Companys, us proposem una visita al Centre Intepretació Lluís Companys del Tarròs el diumenge 8 de novembre. Visitarem el Centre acompanyats de l’alcalde de Tornabous, el Sr. Amadeu Ros Farré i, si cal, es podran fer dos torns de la visita.\nL’exposició permanent és el nucli del Centre d’Interpretació i està formada per audiovisuals i tecnologia informàtica interactiva, plafons explicatius, un espai de projecció d’audiovisuals i vitrines amb documents didàctics.\nEl cost del viatge, que inclou el preu de la visita, l’autocar i el dinar, és de 36,00 € per persona. El dinar serà a l’Hostal del Carme a Vilagrassa; podeu veure el menú que farem aquí.\nSi voleu venir, cal fer prèviament la inscripció en aquest enllaç.\n9.00 h Sortida des de la pl. Marcet. Us demanem de ser-hi 15 minuts abans per poder sortir a les 9 en punt.\n11.00 h Visita al Centre d’Interpretació Lluís Companys\n14.00 h Dinar a l’Hostal del Carme a Vilagrassa\nDesprés de dinar, retorn a Sabadell\nCentre Interpretació Lluís Companys del Terròs


Casa Cielo Retreat Mallorca Espanya - Ofertes d'hotels amb els MILLORS DESCOMPTES EN LÍNIA Atenció al Client\nCasa Cielo Retreat11 Calle Sant Guillem Biniaraix, Sóller, Mallorca, Espanya, 07101 - Veure al mapaExcepcional9,5Basada en15comentarisCasa Cielo RetreatVeure més fotosVeure més fotosVeure totes les 30 fotosExcel·lent ubicació 9,5Veure al mapa9,5UbicacióParticularitats que li encantaranaire condicionatmini bar\nVeure les fotosSuite amb terrassa (Suite With Terrace)1 llit dobleFixa les dates per veure preusVeure les fotosSuite Deluxe (Deluxe Suite)1 llit extragranFixa les dates per veure preus\nDistàncies i informació bàsicaaeroports a prop24 kmAeroport de Palma de Mallorca (PMI)127 kmAeroport de Menorca (MAH)hospitals i clíniques2,2 kmSoller Serra Nord Health Centerfarmàcies1,4 kmPharmacyRetirada d'efectiu1,4 kmATM\nSobre l'allotjamentDescripcióBen posicionat a Sóller, Casa Cielo Retreat és un lloc ideal d'inici d'excursions a Mallorca. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Mallorca. L'hotel ofereix accés a una gran gama de serveis, inclosos magatzem d'equipatge, caixa forta. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, servei de despertador, mini bar, balcó/terrassa a cada habitació. L'hotel ofereix moltes oportunitats d'oci úniques, com massatge. Sigui quina sigui la seva raó per visitar Mallorca, el Casa Cielo Retreat és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatCaixa forta a l'habitaciósala d'estararticles de tocadorcalefaccióservei de despertadorassecador de cabellinsonoritzacióservei de planxabanyeramini barempolles d'aigua de cortesiabarnussosnevera cafetera/teteraplat de dutxa Idiomes ParlatsAnglès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Casa Cielo Retreat de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal fer el pagament abans de l'arribada amb transferència bancària. L'allotjament es posarà en contacte amb tu després de fer la reserva i et donarà més informació.Mostrar més


gener 2020 | El Portal de les entitats de Terrassa\nDONES AL JARDÍ DE LA MEMÒRIA\nEl passat dissabte 18 de gener, un grup de socis i sòcies van gaudir de la visita guiada “Dones al jardí de la memòria” al cementiri de Terrassa. Va ser un itinerari molt interessant on van aprendre molt. Gràcies a la Funerària de Terrassa per l’atenció rebud\nSuport 31 gener 2020 Notícies de les entitats Seguir llegint\nPROGRAMA ACTIVITATS FEBRER 2020\nL’estudi de les poblacions de quelonis del riu Ripoll és un dels nous projectes que l’ADENC va iniciar el darrer\nSuport 30 gener 2020 Notícies de les entitats Seguir llegint\nAquest 2020 hem encetat les sessions d’anellament just després de la passada de la tempesta Glòria pel Mediterrani occidental. Una\nSuport 29 gener 2020 Notícies de les entitats Seguir llegint\nDavant l’estat d’emergència climàtica i ecològica en què ens trobem, i els greus fets succeïts els darrers dies, vinculats al temporal Glòria,\nAgafeu l’agenda i reserveu les dates, un munt d’activitats i sorpreses ens esperen per descobrir la biodiversitat urbana de la\nL’entrada (exposició) Dones en peu de lluita ha aparegut primer a Associació Catalana per la Pau.\nSuport 28 gener 2020 Notícies de les entitats Seguir llegint\nEl passat 25 de gener l’ADENC va organitzar una sessió de jocs de taula naturalistes, dins del marc del projecte\nExposició: A l’entorn del tren\nLa propera exposició serà «A l’entorn del tren: 100 anys de l’arribada del Tren de Baix» Amb motiu dels 100 anys de l’arribada del tren de baix a Terrassa, tal com popularment s’havia conegut a Terrassa l’empresa Ferrocarriles de Cataluña … Continua llegint →


La Guàrdia Civil procedix contra una persona que s'atrinxera en el seu habitatge amb un arma blanca a Carcaixent\nEl germà del detingut és el que va avisar als agents\ndimecres, 29 d’agost 2018 - 14:00h\nLa Guàrdia Civil procedeix contra una persona que s'atrinxera en el seu habitatge amb un arma blanca a Carcaixent | Guàrdia Civil\nLa Guàrdia Civil de Carcaixent va tindre coneixement el passat 24 d'agost sobre les 13:00 hores dels fets, després de personar-se en les dependències oficials el germà del detingut, per comunicar que el seu germà de 70 anys té una greu malaltia mental i porta diversos dies sense prendre's la medicació necessària per a la seua malaltia. El qual a tingut un brot d'esta malatía i s'atrinxerat amb un ganivet de gran grandària en el seu habitatge.\nPer tot això, davant de l'avís del germà del detingut, la Guàrdia Civil amb Policia Local es van personar en l'habitatge d'esta població de la Ribera Alta, comprovant que està persona es trobava amb un ganivet i bastant alterat.\nHores de negociacions i forcejaments\nFruit de les intenses gestions efectuades per l'agents per poder convèncer a este individu que es mostrava a tot moment molt violent, arribant fins i tot a agredir als agents amb el ganivet. Es va poder convèncer perquè es lliurara, després de diverses hores de negociació i forcejaments.\nEl detingut és intervingut per personal sanitari per poder calmar-ho i ser poder ser traslladat a la Unitat de Psiquiatria on queda ingressat.\nLes diligències instruïdes han estat lliurades en els Jutjats d'Instrucció nº 5 d'Alzira.


Més d’una seixantena de joves participen a l’esquiada del TRAC - Ajuntament Roda de Berà\nMés d’una seixantena de joves participen a l’esquiada del TRAC\nL’esquiada anual a Vallnord és una de les apostes fortes del projecte de dinamització “Propera parada...”.\nEl proppassat cap de setmana un total de 64 joves dels municipis de Torredembarra, Roda de Berà, Altafulla i Creixell van participar a l’esquiada anual a Vallnord, organitzada per les àrees de Joventut de la zona TRAC.\nAquesta sortida de dos dies és una de les apostes fortes del projecte de dinamització compartit “Propera parada...”, atès que l’experiència ha demostrat que afavoreix la interrelació del jovent de la zona, ofereix l’impuls de la pràctica de l’esport com a alternativa d’oci saludable i permet als professionals de joventut que hi assisteixen mantenir el vincle i detectar i recollir les necessitats del jovent a tots els nivells.\nL’experiència, que és valorada molt positivament pels participants, ha omplert les xarxes amb imatges del cap de setmana amb el coixinet #tracjove.\nLa sortida està emmarcada dins dels plans anuals de Joventut dels quatre municipis i del Consell Comarcal del Tarragonès, en el context d’un treball en xarxa interinstitucional que es duu a terme des de l’any 2009.


Apunt Menorca Joan Miquel Oliver presenta 'Elektra' a Menorca | Apunt Menorca\nJoan Miquel Oliver presenta Elektra a Menorca\n14/08/2019 fins al 15/08/2019\nJoan Miquel Oliver presentarà Elektra a Menorca amb un doble concert a la terrassa de Es Claustre de Maó (14 d’agost, 22h) i a la sala Jazzbah de Ciutadella (15 d’agost, 23h).\nElektra és el tercer disc en solitari de Joan Miquel Oliver, i l’àlbum que tanca la trilogia iniciada amb Pegasus (2015) i Atlantis (2017).\n‘Elektra’, l’univers pop de Joan Miquel Oliver es continua expandint\nCreat sota la inspiració del personatge mitològic d’Electra, entès com un símbol de la dona discriminada pel patriarcat, aquest nou disc de Joan Miquel Oliver constitueix una mena de síntesi dels dos treballs anteriors, i segons el mateix autor ens parla “de la relació que tenim les persones amb nosaltres mateixos”.\nCom a les dues primeres entregues de la trilogia, a Elektra Joan Miquel Oliver torna a treballar amb el pintor Albert Pinya, que s’encarrega d’il·lustrar l’insgotable i fascinant univers pop del músic mallorquí.\nUn àlbum amb una sonoritat més senzilla i directa, propera a la dels concerts que ha realitzat els darrers anys, i en el qual ha comptat amb la col·laboració a l’estudi del teclista Jaume Manresa i el bateria Xarli Oliver, els dos músics que l’han acompanyat les darreres gires.\nCiutadella Es Claustre jazzbah Joan Miquel Oliver Maó


El Hayuco 10 Javea Espanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nEl Hayuco 10Calle de Aries, Ermita, Javea, Espanya, 03730 - Veure al mapaNotable7,9Basada en2comentarisEl Hayuco 10Veure més fotosPiscinaVeure més fotosVeure totes les 26 fotosMolt bona ubicació 8,8Veure al mapa8,8UbicacióParticularitats que li encantaranaire condicionatpiscina privadabalcó/terrassa\nSobre l'allotjamentDescripcióAl visitar Javea, vosté es sentirà com a casa a El Hayuco 10, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Les instal.lacions i els serveis que proveeix El Hayuco 10 asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de instal.lacions de barbacoa. Gaudiu de les comoditats d'alta gama com ara piscina privada, aire condicionat, calefacció, balcó/terrassa, aparell de televisió per tal de relaxar-vos després d'un cansat dia. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior, jardí. El Hayuco 10 és un lloc ideal d'estada pels viatgers que busquin encant, comfort i facilitat a Javea.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatestris de cuinarenta vaixellesaparell de televisióforn microonesreproductor de DVD/CDbalcó/terrassaneveraservei de planxacalefacciópiscina privadaTV satèl•lit/cableempolles d'aigua de cortesiarentadora Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el El Hayuco 10 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Número de llicència: AT-434839-A


Els col·lectius dels serveis essencials que van treballar durant els mesos de confinament a Torroella de Montgrí i l'Estartit han rebut un reconeixement més que merescut, com és la Medalla del Montgrí. L'Ajuntament de la vila va voler distingir així, en gran esforç en favor de la ciutadania i el treball que van realitzar, arribant a assumir importants riscos, en un context sanitari complicat per l'elevat risc de contagi de la Covid-19.\nEnguany doncs, la Medalla del Montgrí vol donar visibilitat i ser un reconeixement exprés a aquells que per la naturalesa i la incidència de la seva feina van seguir donant cobertura a les necessitats bàsiques de la població, demostrant una veritable vocació de servei públic quan feia més falta.\nEls col·lectius distingits enguany han estat doncs, el personal sanitari, de residències i de cura de la gent gran, d'oficis de manteniment d'instal·lacions, infraestructures i neteja de l'espai públic, Policia Local, Serveis Socials, personal del sector de productes alimentaris, farmàcies i de primera necessitat, treballadors del transport i ONG's i voluntariat. Representants de cada un dels col·lectius van pujar a l'escenari per rebre el reconeixement i adreçar unes paraules, majoritàriament en la línia d'agraïment a l'Ajuntament.\nA la celebració només van tenir l'oportunitat de ser-hi presencialment unes 250 persones, a causa de les restriccions marcades per la pandèmia per prevenir i evitar el contagi. De tota manera, la gala es va poder seguir per Televisió Costa Brava, fet que va permetre a tots els torroellencs i torroellenques, ser-ne partícips i viure l'emotiva cerimònia.\nLa Medalla del Montgrí va néixer l'any 1985 per premiar persones, entitats o empreses que s'hagin destacat, en qualsevol aspecte, en bé del municipi. Des de llavors s'ha atorgat la Medalla a centenars de persones.


S'està estudiant el cas per conèixer en quin moment es va contagiar el menor\nper Jordi Barroso 26/10/2020 12:40h\nAquest cas podria ser el primer a registrar-se en Espanya | UNSPLASH\nUna mare ha donat a llum un nadó amb coronavirus a l'Hospital Universitari San Jorge d'Osca. En aquests moments s'està duent a terme un estudi sobre les circumstàncies que han propiciat aquest cas, ja que si es confirma seria un dels primers casos de transmissió de coronavirus durant un embaràs. Aquest dissabte s'ha confirmat la notícia mitjançant fonts del centre sanitari, els quals han assegurat a 'El Heraldo de Aragón' que el nounat es troba bé i sota vigilància pediàtrica. A més, han afegit que els nadons que han estat confirmats amb coronavirus no solen desenvolupar símptomes i, en cas de fer-ho, són símptomes molt lleus.\nSegons les fonts mèdiques, a la mare la van sotmetre a una prova PCR abans d'ingressar seguint els protocols establerts. Aquests protocols han de seguir-se de tal manera que si sorgissin complicacions, els ginecòlegs i anestesistes sàpiguen com han d'actuar. Així, només néixer, se li van fer les proves de coronavirus al bebè, tal com se'ls fa a tots, i va ser en aquest moment quan el test va donar positiu, sorprenent els professionals.\nÉs l'equip de pediatria l'encarregat de portar l'estudi sobre el cas, per tractar de determinar si la infecció va poder produir-se mitjançant la placenta o a través de les vies respiratòries un cop va haver nascut. L'última opció és poc probable, ja que el coronavirus no se sol detectar recentment contagiat, sinó que es detecta diversos dies després. En aquest cas, la prova PCR se li va fer al menor immediatament després del seu naixement.\nAltres casos de nadons contagiats\nAmb tot, si es confirma el cas, seria un dels pocs que s'han registrat a tot el planeta. Un nadó que va néixer el passat mes de març en un centre mèdic de París va ser el primer cas diagnosticat a un nounat durant l'etapa de l'embaràs, segons un estudi de 'Nature Communications'. Segons els informes, la mare del nounat hauria estat contagiada de coronavirus durant el tercer trimestre d'embaràs, de manera que se li va practicar una cesària d'urgències, segons l''Heraldo'.\nDesprés dels primers informes de l'estudi, s'ha pogut conèixer que el virus va passar de la sang de la mare a la placenta, i d'aquí al nadó. De moment, a Espanya no es té constància de cap cas similar, de manera que podria ser el primer a registrar-se. Segons un estudi de la Societat Espanyola de Neonatologia, durant aquest passat estiu van néixer 670 nadons de mares que tenien coronavirus sense haver estat contagiats. L'estudi es va dur a terme a partir de les dades proporcionades per 82 hospitals espanyols.\nÚltima hora: El Govern planteja una mesura molt més dràstica que no ens agradarà\nLes noves i dures restriccions que es volen aplicar a Catalunya amb l'estat d'alarma


Política de privacitat - Fundación Bancaja\nLa recollida i tractament de les dades personals sol·licitades té com a Finalitat: l’atenció a l’usuari, tant administrativa com comercial. Legitimació: La base legal per al tractament de les seues dades personals és el consentiment que presta en acceptar aquesta Política de Privacitat abans d’enviar-nos/facilitar-nos les seues dades. Destinataris: no seran comunicades les seues dades a cap tercer, llevat que se l’informe d’açò expressament o existisca obligació legal. Fundació Bancaixa, Fundació de la Comunitat Valenciana es compromet a guardar la màxima reserva, secret i confidencialitat sobre la informació de les dades personals que té a la seua disposició. Duració: Les seues dades, seran conservades el temps mínim necessari per a satisfer la finalitat per a la qual les va facilitar, així com per a atendre les responsabilitats que es pogueren derivar de les dades subministrades i de qualsevol altra exigència legal. Drets: L’interessat és titular dels drets d’accés, rectificació, supressió, limitació i oposició al tractament de les seues dades personals, així com el dret a la portabilitat d’aquestes. També, en qualsevol moment l’interessat pot retirar el consentiment prestat sense que això afecte la licitud del tractament, així com la possibilitat d’acudir davant l’autoritat de control competent (AEPD).\nFundació Bancaixa, Fundació de la Comunitat Valenciana es reserva el dret d’efectuar sense previ avís les modificacions que considere oportunes en el seu portal, podent canviar, suprimir o afegir tant els continguts i serveis que es presten a través de la mateixa com la forma en la qual aquests apareguen presentats o localitzats en el seu portal.\nSempre es recolliran les dades mínimes necessàries per a la realització dels diferents tractaments i portar a bon terme les accions a realitzar i complir amb els contractes i serveis subscrits i/o sol·licitats. Les dades recollides són emmagatzemades sota confidencialitat i mesures de seguretat, i seran incorporades als nostres registres, arxius i bases de dades, tant manuals com automatitzats.\nPublicacions en concessió de premis, beques i/o ajudes\nFundació Bancaixa, Fundació de la Comunitat Valenciana, queda facultada per a poder divulgar, de manera que estime convenient, el fet de la concessió de beques i/o ajudes als beneficiaris, així com les concessions de premis. La publicació es podrà realitzar en un o diversos mitjans, podent ser aquests la nostra presència web, xarxes socials, així com per mitjans de comunicació tradicionals i/o digitals, tant d’àmbit territorial com nacional i internacional.\nFundació Bancaixa, Fundació de la Comunitat Valenciana, està legitimada per consentiment exprés perquè la/les fotografia/es, vídeo/s, enregistrament/enregistraments realitzada/des per aquesta en accions, activitats, tallers o concessions de beques, ajudes i/o premis, puguen ser utilitzades per l’entitat de manera atemporal en qualsevol publicació o acció publicitària, incloent-se dins d’aquest apartat, entre d’altres:\nProjecte “Aula d’Arts, Escola d’estiu”.\nSaló Fotogràfic de Sogorb.\nSaló de tardor de fotografia Sagunt.\nConcessions de beques i ajudes.\nTractem la informació que ens facilita o es genere amb la inscripció en els concursos/salons de fotografia, amb la finalitat de prestar-los el servei sol·licitat i desenvolupar el concurs, així com mantindre les comunicacions necessàries per a portar-lo a terme. Totes les dades personals sol·licitades amb motiu de la subscripció en aquests esdeveniments són obligatòries, per la qual cosa, de no ser facilitades, podrà no executar l’objecte d’inscripció i participació en el present concurs. La presentació signada de la sol·licitud d’inscripció suposa la legitimació per al tractament de les seues dades i donar compliment a l’indicat en les bases. Les seues dades formaran part de la nostra base de dades durant el temps necessari per a complir el servei i/o les disposicions legals, un temps mínim de 5 anys. En facilitar-nos les seues dades, declara que vosté és titular d’aquestes, que són veraces i es troben totalment actualitzades. Destinataris: les dades seran rebudes per Fundació Bancaixa, Fundació de la Comunitat Valenciana i el personal encarregat del seu tractament, així com els jurats corresponents. Les dades no se cediran a tercers excepte en els casos en què existisca una obligació legal o siga necessari per a complir amb la finalitat del concurs.\nTractem la informació que ens facilita o es genere amb la sol·licitud de beques i/o ajudes, amb la finalitat de prestar-los el servei sol·licitat i desenvolupar el procés de selecció-concessió, així com mantindre les comunicacions necessàries per a portar-lo a terme. Totes les dades personals sol·licitades amb motiu de la subscripció en aquests esdeveniments són obligatòries, per la qual cosa, de no ser facilitades, podrà no executar l’objecte d’inscripció i participació en el procés de selecció-concessió. La presentació signada de la sol·licitud suposa la legitimació per al tractament de les seues dades i donar compliment a l’indicat en les bases. Les seues dades formaran part de la nostra base de dades durant el temps necessari per a complir el servei i/o les disposicions legals, un temps mínim de 5 anys. En facilitar-nos les seues dades, declara que vosté és titular d’aquestes, que són veraces i es troben totalment actualitzades. Destinataris: les dades seran rebudes per Fundació Bancaixa, Fundació de la Comunitat Valenciana i el personal encarregat del seu tractament, així com els jurats corresponents. Les dades no se cediran a tercers excepte en els casos en què existisca una obligació legal o siga necessari per a complir amb la finalitat del procés de concessió. Fundació Bancaixa, Fundació de la Comunitat Valenciana queda facultada per a poder divulgar, de manera que estime convenient, el fet de la concessió d’ajudes als beneficiaris. Les dades recollides són emmagatzemades sota la confidencialitat i les mesures de seguretat legalment establides i no seran cedides ni compartides amb empreses ni entitats alienes a Fundació Bancaixa, Fundació de la Comunitat Valenciana, excepte amb les que siga necessari per a la correcta gestió de la beca.


Descobreix el Museu d'Història de Girona\nPàgina d'inici\tAgenda\tDescobreix el Museu d'Història de Girona\n4 de maig de 2014 - Girona (Gironès)\nPasseja't per la història de Girona entrant de manera gratuïta al seu museu.\nL'edifici que actualment l'acull ha estat testimoni d'una trajectòria singular: al segle XV va ser un destacat casal gòtic de la família Cartellà, i el 1753 va esdevenir el convent de Sant Antoni, de frares caputxins. D'aquest període es conserven en molt bon estat el cementiri o dessecador, la cisterna i el claustre. I a finals del segle XIX va esdevenir l'Institut d'Ensenyament Mitjà.\nWeb del Museu d'Història de Girona\n972 22 22 29


Què diu l'informe sobre la situació de la infància al barri? | Fundació Salut Alta\nEl passat dimarts 15 de juny els agents del Grup de Necessitats Bàsiques del Pla Educatiu d’Entorn del Districte La Salut - Llefià vam presentar l’informe 2019 de la situació de la infància al barri. L’informe neix de la voluntat de les treballadores i treballadors de primera línia de Serveis Socials, educació, salut i habitatge d’analitzar la situació que es viu al territori.\nConscients que la crisi sanitària, econòmica i social generada per la pandèmia ha agreujat la situació que reflecteix aquest document, creiem que és fonamental visibilitzar la gravetat del context en el qual es troben molts dels infants del districte que veuen els seus drets vulnerats diàriament.\nSegons les dades presentades, gairebé la meitat de la població d’origen estranger que és especialment vulnerable es concentra al Districte IV. L’alt volum de persones amb necessitats socials es veu reflectit en l’elevat nombre de famílies ateses pels Serveis Socials. La ràtio de 112 famílies per professional de Serveis Socials dificulta el seguiment i la individualització de les intervencions. L'experiència dels professionals que treballen en l’àmbit mostra que les situacions de risc s’acumulen i no possibiliten treballar des de la prevenció. És molt difícil donar resposta a totes les situacions i els problemes socials es traspassen a l’escola que pren un rol d'assistència i contenció social.\nEn aquesta línia, l’índex de segregació escolar a Badalona és del 57% a primària i del 47% a secundària, dels més alts de Catalunya. A més, la majoria dels alumnes del districte no tenen accés al sistema d’educació no formal i és el tercer sector el que es fa càrrec de compensar la bretxa educativa.\nQuant a salut, les dades mostren que moltes famílies s’alimenten gràcies als ajuts del Banc d’aliments i almenys 28 adolescents pateixen malnutrició.\nPel que fa a l’àmbit de l’accés a l’habitatge, el 18% de les persones ateses pels Serveis Socials tenen problemes greus d’habitatge com l’ocupació, l’amuntegament o problemes de desnonaments. Moltes famílies viuen en condicions precàries o canvien de residència molt sovint per la baixa qualitat dels habitatges disponibles al barri.\nEl document evidencia que si els infants no reben els recursos necessaris per a la superació, i per a la mobilitat econòmica i social estan condemnats a patir la reproducció dels esquemes de pobresa i desigualtat.\nL’informe conclou amb algunes propostes d’actuació com l’augment dels recursos professionals per a millorar la detecció, atenció i prevenció de necessitats. Donar suport a les escoles que treballen en situació de complexitat educativa. També, assegurar que les necessitats bàsiques dels infants i famílies estiguin cobertes. I per últim, ampliar l’oferta d’espais educatius no formal que fomentin el creixement dels infants i les seves oportunitats de mobilitat social.\nAra més que mai, com vam comentar a la presentació d’aquest informe, no hem de normalitzar la precarietat i la vulnerabilitat, cal assumir la realitat i treballar des d'un abordatge integral i transversal.\nEnllaç Presentació Informe\nEnllaç Informe complet


Generalitat, MWC i Telefónica impulsen una àrea 5G al Penedès\nLa Generalitat invertirà gairebé un milió la implantació d'una Àrea 5G al Camp de Tarragona\nJordi Puigneró, durant una roda de premsa.\nEl desplegament del 5G a Catalunya arribarà a finals d'any a «més d'un 80% de la població catalana»\nActualitzada 14/12/2020 a les 16:27\nEl departament de Polítiques Digitals de la Generalitat, en col·laboració amb la fundació Mobile World Capital Barcelona i altres actors com Telefónica, impulsa un Àrea 5G al Penedès, la quarta d'aquest tipus anunciada a Catalunya.\nAquest projecte busca potenciar l'ecosistema català del 5G en aquesta i altres zones de Catalunya perquè tota la comunitat sigui una referència internacional en aquesta tecnologia, ha informat Telefónica en un comunicat.\nL'Àrea 5G Penedès es basa en el desplegament de la xarxa 5G comercial de Telefónica per promoure la formació, la realització de tallers, l'ús d'un laboratori i l'impuls de projectes pilot i proves de concepte sobre aquesta tecnologia.\nAquesta àrea inclou les comarques catalanes de l'Anoia, l'Alt Penedès, el Baix Penedès i Garraf, i en la seva fase inicial disposarà d'espais de cobertura a Igualada i a Vilanova i la Geltrú, aprofitant el desplegament comercial previst per Telefónica.\nAquest projecte busca afavorir la dinamització econòmica i el foment de la innovació al territori, millorant així la competitivitat de les empreses.\nIgualada compta amb un 4D Health Innovation Simulation Center, i aquest projecte pot ajudar-la a convertir-se en un punt de referència de Catalunya en matèria de 5G aplicada, per exemple.\nD'altra banda, durant la presentació d'aquesta nova àrea 5G, el conseller de Política Digitals, Jordi Puigneró, ha dit que la Generalitat vol situar a la llista de projectes que opten a fons europeus per a la reactivació un relacionat amb les àrees 5G i el desplegament del 5G a Catalunya, valorat en 25 milions d'euros.\nLa fundació i2CT, la Diputació de Barcelona, l'Ajuntament d'Igualada, el de Vilanova i la Geltrú, TICAnoia o Neàpolis són altres de les entitats que col·laboren en l'àrea 5G del Penedès, que se suma a les ja anunciades a les Terres de l'Ebre, Lleida i el Camp de Tarragona.\nEl director general de Telefónica a Catalunya, Comunitat Valenciana, Illes Balears i Múrcia, José Manuel Casas, ha explicat que el desplegament del 5G a Catalunya arribarà a finals d'any a «més d'un 80% de la població catalana».\nVodafone desplegarà el 5G a Tarragona al gener del 2021\nLa variant britànica del coronavirus és més «mortífera»\nEls Bombers atenen més de 50 avisos per les ...\nIlla promet una Catalunya sense «revenges»\nUn epidemiòleg reclama més restriccions a C...\nSalut avisa tot i la baixada dels contagis:...\nPugen a 2.701 els grups escolars confinats...\nComenta el contingut : Generalitat, MWC i Telefónica impulsen una àrea 5G al Penedès


Viatge a Itàlia 2010: Roma (II)\nViatge a Itàlia 2010\nDissabte 20 de març - Divendres 26 de març\nDia 5: Dimecres, 24 de març\nAvui, després d'esmorzar farem la visita a la Ciutat del Vaticà. No podem evitar la tradicional cua però és una visita inolvidable.\nEls museus vaticans contenen peces d'una importància cabdal de l'art i de la cultura, distribuïdes entre les seves nombroses sales. Imprescindible la visita a la Capilla Sixtina i a les seves pintures.\nL'entrada a la Basílica de Sant Pere, amb les tombes i criptes papals i les columnes de l'altar Major, així com la visió de la Plaça i la pujada a la cúpula, opcional, ens entretenen tot el matí i, encara no hi ha temps suficient.\nA la tarda, passem per davant del castelo de Sant Angelo. Tornem a la Piazza Navona i a la Fontana de Trevi i ens reunim per anar a sopar a les 21.00 al restaurant Archi Romani, Via Goito, 25.\nDesprés de sopar, a descansar i a preparar les maletes ja que dijous, 25 de març, hem de deixar l'hotel al matí i anar a fer les últimes visites a Roma. A la tarda hem d'embarcar al port de Civitavecchia, amb destinació a Sant Feliu per tornar a casa.\nPublicat per Josep Maria Saura Badia a 22:00\nEtiquetes de comentaris: Capilla Sixtina, Criptes i tombes papals, Museus vaticans, Sant Angelo, Sant Pere, Vaticà\nAnònim 2 d’abril de 2010, a les 7:51\nJosep Maria Saura Badia 2 d’abril de 2010, a les 9:56\nTeniu raó. Estem esperant a tornar de vacances per a fer una recopilació de les fotos de la segona part del viatge; és a dir, des de l'estada a Roma. No hi havia possibilitat d'enviar-les per dificultats de connexió.\nInformació sobre el bloc\nA la pàgina principal trobareu les entrades que anem rebent des d'Itàlia, amb comentaris i fotografies del grup d'alumnes i del professorat que està fent el viatge.\nA les altres pàgines, hi ha informació multimèdia sobre les principals ciutats i momuments visitats.\nDossier per al viatge\nAmb aquest dossier no tindrem cap dificultat per a conèixer millor allò que volem visitar.\nEl temps a Roma\nEl temps a Florència\nCriptes i tombes papals (1)\nForo Imperial (1)\nGelateria Vivoli (1)\nJardins Boboli (1)\nMuseus vaticans (1)\nPalau Pitti (1)\nPiazza de la República (1)\nPiazza de la Signoria (1)\nPiazza Espagna (1)\nPiazza Popolo (1)\nSant Pietro in Vincoli (1)\nSanta Crocce (1)


Vídeo resum de les obres de teatre\nEls Talents del TOM\nEl passat 13 de juliol va tenir lloc la transmissió en directe del programa “ELS TALENTS DEL TOM” adaptació del programa Got Talent d’origen britànic.\nEs tracta d’un programa de televisió en el qual els participants realitzen exhibicions dels seus talents. Cada concursant ho va donar tot per poder ser el guanyador!! Vam gaudir de números de ball, màgia... i molt més. El nostre jurat va ser qui va puntuar cada exhibició junt amb la col·laboració del nostre públic.\nPetit Príncep a les escoles\nAquesta primavera, els Centre Ocupacional va representar EL PETIT PRÍNCEP davant tots els nens i nenes de les escoles d’Arbúcies, obra estrenada a l’estiu de 2018.\nEl passat 14 de juliol “Divendres Teatre” va atrevir-se a fer el musical “EL PETIT PRÍNCEP” .\nUna obra amb text i a sobre un text molt conegut per bona part del públic. Això va suposar canviar el nostre format habitual.\nPerquè el Petit Príncep? Els nois i noies del centre ocupacional el van anar a veure i els va agradar molt i, com que aquest any fa 75 anys de la publicació del llibre, quina manera millor de recordar-lo que dedicar-li la nostra obra de teatral.\nA més a més el seu missatge ens identifica plenament.\n“Només hi veiem amb el cor, l’essencial és invisible als ulls”\nEl passat 15 de juliol la companyia “Divendres Teatre” ens sorprèn un cop més amb el seu últim espectacle “UN MÓN NOU” on representen la idea de la creació d’un nou món. Aquesta obra ha estat creada gràcies a les aportacions de tots els seus actors, els quals han tingut l’oportunitat de dir, expressar o fer una pinzellada de la seva manera de veure i viure la vida, i junts han creat aquest nou món ple de grans valors, el món que tots somniem i que estar a l’abast de les nostres mans d’aconseguir-lo.\nEl dissabte dia 16 de juliol dins la 3a Gala de Divendres Teatre es va presentar el nou curtmetratge titulat “Somnis”. Un gravació que parla dels somnis, perquè ens agrada somniar, i a qui no?\nParlem d’aquell somni conscient, buscat, desitjat... aquell que encara que fos per uns instants voldríem que es fes realitat.\nNosaltres encara que fos per un dia, els vam fer possible.\nUn recorregut per a la història de la música des de l’obertura del nostre taller als anys 60 fins a l’actualitat. Es van recordar cançons que van marcar una època i vam ser protagonitzades pels nostres grans artistes.\nCorren temps difícils: crisis, retallades impossibles a tot arreu, a l’educació, a la sanitat…\nMalgrat això en els moments de dificultat i adversitat sempre hi ha hagut espai per a la superació, l’esforç i sobretot la creativitat i… per que no? també per a l’ humor.\nSala d’espera és una obra que s’enriu d’una situació a vegades desagradable com és anar al metge!!!\nTots tenim un somni, un somni que ens és propi i de ningú més, que a vegades compartim i altres no, i que sempre idealitzem amb l’esperança de que algun dia es faci realitat, però que mantenim ben arrapat per que no se’ns escapi, perquè l’última cosa que podem perdre són els nostres somnis.\nEl 2013 vam compartir amb el públic una obra inspirada en els somnis dels nois i noies del CO.\n10 anys de Divendres Teatre, “Els millors moments”\nEl 2012 vam complim 10 anys del taller setmanal de teatre i vam voler-ho celebrar presentant un espectacle-recull dels millors moments d’aquests 10 anys, rememorant algunes escenes representatives de tots els espectacles que hem produït. També es va visionar el Lip Dub de l’Associació.\nA l’estrena del 21 de juliol a la Llar de Jubilats d’Arbúcies ens van acompanyar familiars i amics, essent la trobada més multitudinària fins al moment.\nAdaptació de l’obra original “GARRICK” de la companyia Tricicle. Un conjunt de gags còmics entorn al riure i el sentit de l’humor presentada el 23 de juliol.\nCurtmetratge "Observador PTRJ"\nObservador PTRJ és un curtmetratge de temàtica còmica, editat el juliol de 2010 i gravat amb una lent òptica poc habitual, anomenada“Ull de peix”, els resultats del qual dóna una imatge curiosa i molt diferent a la qual estem acostumats.\nL’obra protagonista d’aquest any va ser Capítol 308 que girava entorn al món de la televisió i la publicitat amb una mirada còmica i plena d’humor, la qual vam presentar al públic el 19 de juliol.\nCuriositats de colors\nDurant l’any 2008 vam treballar en una adaptació de la sèrie televisiva de “Colors en Sèrie” del canal 33, un muntatge que combinava el visionat en pantalla i la interpretació que els actors feien de cada color.\nVídeo clip “Entre el blanc i el negre”\nAl llarg del 2007 vam treballar en la gravació d’un vídeo clip protagonitzat per tots els usuaris de CO amb l’objectiu de presentar-nos al concurs nacional de curtmetratges del festival d’Alacant, en el qual vam ser seleccionats i escollits finalistes.\n2007 - Finalistes al IV festival Nacional de Curtmetratges d’Alacant “Súbate al Corto”.\nGràcies a la subvenció rebuda per la fundació caixa Sabadell vam poder engegar un segon projecte de gravació d’un curtmetratge.\n2007 - Finalistes al IV festival Nacional de Curtmetratges d’Alacant “Súbate al Corto”. I 1r. premi del públic.\n2009 - Primer premi RETINES, concurs de curtmetratges i projectes audiovisuals organitzat pel col·legi d’Educadors/es Socials de Catalunya (CEESC).\nAmb 3 anys de bagatge i després de consolidar l’activitat com a eina terapèutica important per a nosaltres, el 8 de juliol de 2006 vam presentar al públic el nostre tercer projecte, al mateix temps que presentàvem oficialment el logo que ens identifica com a grup de teatre.\nDesprés de la bona experiència que representava per nosaltres l’activitat de teatre vam proposar-nos un nou repte emmarcat dins les activitats de Centre Ocupacional: filmar un curtmetratge.\n2005 - Finalistes al festival de curtmetratges de Cassà de la Selva.\n2005 - Finalistes al III festival Nacional de Curtmetratges d’Alacant “Súbate al Corto”.\n2006 - 3r. Premi al festival de curtmetratges a la platja de Blanes “Crit d’art”.\n2006 - 1r Premi al festival de Cinema de Girona, en la categoria de “Girona Ficció”.\nEl 9 de juliol de 2005 vam presentar un espectacle sensiblement diferent a l’obra anterior, si cap més vistós i impactant, un muntatge bàsicament visual i carregat de simbolisme, composat per diferents escenes curtes, de bellesa plàstic i on l’expressió corporal i la música n’eren la base.\nL’any 2003 vam introduir l’experiència de teatre dins el programa d’activitats del Centre Ocupacional. I després d’un any de treball, el 12 de juliol de 2003 es va presentar l’espectacle titulat TOM HOTEL, inspirat en El Tricicle i adaptat per l’equip de monitors de l’activitat.


Les agents cíviques centren les seves actuacions en la prevenció del coronavirus\nLes agents cíviques centren les seves actuacions en la prevenció de la Covid-19. FOTO: Ajuntament de Rubí\nL'Ajuntament de Rubí informa que el servei municipal ha dut a terme 3.534 accions entre maig i agost relacionades amb la pandèmia\nper Redacció Rubí. 15 de setembre de 2020 19:17\nL'Ajuntament de Rubí informa que les agents pel civisme de Rubí han centrat la seva activitat els darrers quatre mesos a tasques relacionades amb la Covid-19, bàsicament en la difusió d’informació, control de mesures de seguretat i, sobretot, recordar l’ús obligatori de la mascareta.\nD’aquesta manera, el consisttori assegura que la Salut Pública ha estat l’àmbit que més s’ha treballat des del servei ja que també ha participat en el repartiment de mascaretes entre els domicilis rubinencs que es va realitzar a finals de maig i principis de juny.\nPer nombre d’accions, la tinença responsable d’animals ha estat l’altre apartat on més feina s’ha fet ja que s’han registrat 254 accions per donar informació general sobre responsabilitats i obligacions als propietaris de d’animals de companyia; respecte a femtes i orins que embruten els carrers; intervencions per gossos deslligats (la majoria); per l’incompliment de la normativa específica per a gossos potencialment perillosos, etc.\nEn canvi, un dels àmbits que ha requerit menys intervencions de les agents cíviques és el relacionat amb la convivència, només 36 accions. En aquest àmbit s'inclou tot el que es refereix al joc a l’espai públic, que bàsicament conté intervencions i queixes per l’ús de pilotes en places on està prohibit; sorolls a l’espai públic (música alta, cotxes alta velocitat…) i l’ús de parcs infantils, en ocasions mal emprats per l’entrada de gossos, consum de tabac, joves fent ús dels gronxadors, etc.\nEntre maig i agost, s’han acumulat 4.717 actuacions d’aquest servei i, d’aquest total, 3.534 tenen a veure amb accions relacionades amb la salut pública i, en concret, amb la pandèmia. Des del consistori expliquen que aquestes xifres suposen un increment de l’activitat d’aquest servei respecte dels primers mesos de l’any, quan van executar 1.778 accions.